《雪中忆旧岁》
明代·王钝

匝地彤云玉屑霏，园林无处不芳菲。逋仙兴在梅花老，谢女才高柳絮飞。

山市冷迷樵子径，江村寒压钓翁矶。却思去岁文园醉，半夜醒来尚着衣。

作者简介：（1336—1406）元明间河南太康人，字士鲁。元末进士，为猗氏知县。洪武十年征授礼部主事，历官福建参政，以廉慎闻。奉使谕麓川土官，所得礼品，还至云南，悉交国库。建文初拜户部尚书。燕王军进南京时，逃出被俘。成祖诏复故官。寻致仕归，郁郁死。有《野庄集》。